EkBass/fiwiki-20250220-pages-articles huggingface dataset:
The Beginning of Times

The Beginning of Times on Amorphis-yhtyeen kymmenes studioalbumi, joka julkaistiin toukokuun loppuvaiheilla 2011. Sitä ennen huhtikuussa julkaistiin single "You I Need". Albumi sisältää yhteensä 12 kappaletta. Albumin digipak- painoksella on mukana bonuskappale "Heart's Song". Tiedotteen mukaan "The Beginning of Times" on Amorphiksen uran haastavin luomus. Pekka Kainulaisen kirjoittamien sanoitusten aiheena on Väinämöinen. Albumin lauluraidat nauhoitettiin Marco Hietalan kanssa Hietalan omassa kotistudiossa Kuopiossa. Kuten kolme edellistä albumia, The Beginning of Times äänitettiin Sonic Pump -studioilla, ja sen miksasi Mikko Karmila. Levyllä esiintyvä naislaulaja on Netta Dahlberg. Kansitaiteen toteutti jälleen Travis Smith. Albumin kiertue jatkuu ainakin vuoteen 2012 saakka. Albumi debytoi Suomen virallisen listan sijalla yksi. ==Kappaleet== == Kokoonpano == * Tomi Joutsen – laulu * Esa Holopainen – kitara * Tomi Koivusaari – kitara * Niclas Etelävuori – basso * Jan Rechberger – rummut * Santeri Kallio – kosketinsoittimet == Arvostelut == * Allmusic: Allmusic review * Imperiumi.net: Imperiumi.net * Kaaoszine.fi: Kaaoszine.fi * PopMatters: PopMatters * Rumba: Rumba * Sea of Tranquility: Sea of Tranquility * Soundi: Soundi * V2.fi: V2.fi == Lähteet == == Aiheesta muualla == * * Luokka:Amorphisin albumit Luokka:Vuoden 2011 albumit Luokka:Kalevala musiikissa
Kunnian sirpaleita

Kunnian sirpaleita () on Lois McMaster Bujoldin vuonna 1986 ilmestynyt tieteisromaani. Teos on ensimmäinen osa Vorkosigan-sarjaa. Kirjan on julkaissut suomeksi Myrskykustannus vuonna 2009. == Vastaanotto == Tähtivaeltaja-lehden arvostelijan Elli Lepän mukaan päähahmot ja monet juonenkäänteet ovat liian ihanteellisia realistisuuteen pyrkivään ympäristökuvaukseen nähden. == Lähteet == == Aiheesta muualla == * Thomas M. Wagner: Shards of Honor. SF Reviews.net 2004. * Russ Allbery: Shards of Honor. 4.4.2004. * Nicki Gerlach: Shards of Honor. The SF Site 2009. * Toni Jerrman: Sotaa ja rakkautta avaruudessa. Helsingin sanomat 13.11.2009. Luokka:Yhdysvaltalaiset tieteisromaanit Luokka:Vuoden 1986 kirjat
Liisi Beckmann

Liisi Beckmann (7. joulukuuta 1924 Kirvu – 9. elokuuta 2004 Orimattila) oli suomalainen taiteilija ja muotoilija, joka toimi Italiassa."Beckmann Liisi Karelia-chair designer colorful life", Glorian Koti 5/2009, sivu 92 Liisi Meronen opiskeli taidetta Helsingissä. Hän muutti Italiaan 1950-luvulla ja työskenteli Rinascentellä Milanossa. Tunnetuin taiteilijan yhteistyö alan yritysten kanssa oli varmaankin Zanotta, jolle hän kotimaansa innoittamana suunnitteli polyuretaanivaahdosta valmistetun Karelia-tuolin 1966. Zanotta otti tuolin takaisin tuotantoonsa vuonna 2007. Hän teki yhteistyötä myös useiden muiden yhtiöiden, kuten Gabbianellin ja Driaden kanssa sekä suunnitteli lasitavaroita Vistosille. Elämänsä loppuvuodet hän vietti Suomessa, Orimattilassa. ==Lähteet== Luokka:Suomalaiset muotoilijat Luokka:Vuonna 1924 syntyneet Luokka:Vuonna 2004 kuolleet
Simonkylän koulu

Simonkylän koulu tarkoittaa seuraavia asioita: * Simonkylän koulu (Vantaa), peruskoulu Vantaalla * Simonkylän koulu (Parainen), peruskoulu Paraisten kaupungissa * Simonkylän koulu (Simo), entinen kyläkoulu Simonkylässä Simon kunnassa.
Lionheart – liian kova kuolemaan

Lionheart – liian kova kuolemaan () on vuonna 1990 ensi-iltansa saanut yhdysvaltalainen toimintaelokuva. Elokuvan on ohjannut Sheldon Lettich, joka käsikirjoitti elokuvan yhdessä Jean-Claude Van Dammen kanssa. Pääosissa näyttelivät Jean-Claude Van Damme, Harrison Page, Deborah Rennard, Lisa Pelikan ja Brian Thompson. Taistelukohtausten koreografiasta vastasivat Van Dammen lisäksi Michel Qissi, Frank Dux ja Steve Ross. Suomen ensi-ilta oli 28. kesäkuuta 1991.Esitystiedot Elonet. Viitattu 1.3.2011 ==Juoni== Lyon Gaultier on muukalaislegioonan sotilas, joka saa viestin Pohjois-Afrikan tukikohdassa, että hänen veljensä makaa Los Angelesin sairaalassa kuolemaisillaan. Gaultier anoo aluksi lomaa tapaakseen veljensä, mutta kielteisen vastauksen myötä hän karkaa muukalaislegioonasta ja matkaa meriteitse New Yorkin kautta Los Angelesiin. New Yorkissa hän kuitenkin tapaa Joshuan, joka huomaa Gaultierin tappelutaidot. Yhdessä he saapuvat Los Angelesiin, jossa he elättävät itsensä Gaultierin tappelutaidoilla. Gaultier saa lopulta tietoonsa veljensä kuolleen ja päättää auttaa rahatonta sisarpuoltaan. Gaultier päättää tämän johdosta osallistua rahakkaampiin tappeluihin. == Näyttelijät == ==Lähteet== ==Aiheesta muualla== * Leffatykin arvostelu Luokka:Vuoden 1990 yhdysvaltalaiset elokuvat Luokka:Yhdysvaltalaiset toimintaelokuvat Luokka:Yhdysvaltalaiset independent- elokuvat Luokka:Sheldon Lettichin ohjaamat elokuvat Luokka:Universal Picturesin elokuvat
Rock the Night

”Rock the Night” on Europen menestyneimpiä kappaleita. Se on julkaistu albumilla The Final Countdown. ”Rock The Nightista” on kuvattu kaksi musiikkivideota, joista toinen John Norumin ja toinen Kee Marcellon kanssa. Single nousi Suomen virallisen listan sijalle 17. == Kappaleet == ;A-puoli # ;B-puoli # == Lähteet == == Aiheesta muualla == * Discogs Luokka:Vuoden 1985 kappaleet Luokka:Europen kappaleet
Seututie 269

Seututie 269 on seututie Porissa. Tie alkaa Mäntyluodosta ja päättyy Reposaareen. Tien pituus on 12 kilometriä. ==Tien kulku== Seututie 269 saa alkunsa valtatieltä 2 Mäntyluodosta. Aluksi tie kulkee metsänreunaa pitkin Levonkurkulle, jossa se kohtaa Kirrinsannantien. Sen jälkeen tie etenee Mäntyluodon pohjoispuolella noin kilometrin, minkä jälkeen tie ylittää Perämereen kuuluvan salmen penkereellä, jolla on muutama tuulivoimala. Tie kulkee pengertienä noin kilometrin ja saapuu Raumaluotoon. Siellä tiehen risteää Seututie 272, joka saa alkunsa valtatieltä 8. Tämän jälkeen tie kulkee jonkin matkaa Raumaluodon metsien läpi, ylittää siltaa myöten Perämereen kuuluvan salmen ja saapuu Tahkoluotoon, jonka jälkeen kääntyy etelään, kulkee noin kaksi kilometriä Reposaaren metsien läpi ja saapuu Kirkkokadun risteykseen. Kirkkokadun risteyksestä tie jatkuu Reposaaren keskustan koillisreunaa pitkin Satamapolulle, jonka jälkeen se tekee mutkan lounaaseen päin ja etenee sata metriä Kirkkokadun risteykseen, johon tie päättyy. 269 Luokka:Porin liikenne
Euroopan ulkosuhdehallinto

Euroopan ulkosuhdehallinto (EUH) on Euroopan unionin toimielin, joka takaa unionin ulkoisen toiminnan johdonmukaisuuden ja tehokkuuden. Ulkosuhdehallinto koostuu Brysselin keskushallinnosta ja 140 delegaatiosta eri puolilla maailmaa. Ulkosuhdehallinto perustettiin Lissabonin sopimuksella 2009. Ulkosuhdehallinnon toiminta alkoi virallisesti 1. joulukuuta 2010. EUH toimii EU:n "ulkoministeriönä", jolla on oma diplomaattikuntansa. EUH toteuttaa EU:n yhteistä ulko- ja turvallisuuspolitiikkaa (YUTP) ja edustaa EU:ta suhteissa muuhun maailmaan. Ulkoasiainhallintoa johtaa unionin ulkoasioiden ja turvallisuuspolitiikan korkea edustaja eli "EU:n ulkoministeri", jonka virka perustettiin samoin Lissabonin sopimuksella. Ensimmäinen viranhaltija viisivuotiskaudella on Catherine Ashton. EUH toimii yhteistyössä Euroopan komission kanssa niillä aloilla, joilla sillä on toimivaltaa. Ulko- ja turvallisuuspolitiikan korkea edustaja ja Euroopan ulkosuhdehallinto voivat ehdottaa ulkopolitiikkaa ja ne toimeenpanevat sitä. Ulkopolitiikasta päättää kuitenkin EU:n ulkoasiainneuvosto, johon kuuluvat puheenjohtajana toimivan korkean edustajan lisäksi jäsenvaltioiden ulkoministerit. ==Katso myös== *East StratCom -työryhmä == Lähteet == ==Aiheesta muualla== *Ulkoministeriön tiedote EUH:n perustamisesta Luokka:Euroopan unioni
Histon and Impington

Histon and Impington on kahdesta kylästä muodostuva kunta (civil parish) Cambridgeshiren kreivikunnassa Itä-Englannissa, noin kuuden kilometrin päässä Cambridgen keskustasta. Vuonna 2018 Histonin kylässä asui noin ihmistä ja Impingtonin kylässä noin ihmistä. Histon and Impingtonin alueella toimii vuonna 1904 ensiaskeleensa ottanut jalkapalloseura Histon FC, joka pelaa Conference Nationalissa. == Nimen alkuperä == Sekä Histon että Impington ovat luultavasti saksilaista alkuperää, sillä molemmat nimet loppuvat saksilaiseen termiin -ton. Sana Histon saattaa tarkoittaa ’nuorten soturien maatilaa’ tai ’tasannepaikkaa’ ja sanotaan, Impington olisi merkitykseltään ’Empingien kaupunki’. Empingit olivat saksilaisheimo, joka asui Impingtonin alueella noin 500-luvulla. == Historia == pienoiskuva|vasen|Histonin kylän kyltti. Histon and Impingtonin alueelta on löydetty piikivestä tehtyjä työkaluja ja merkkejä rautakauden ja Rooman valtakunnan aikaisesta asutuksesta. Rautakauden aikana kaupungin alueella oli linnoituksia, joista eräs oli ikeenien rakentama. Linnoitus oli rakennettu, jotta ikeenit olisivat voineet puolustautua kelttejä vastaan. Myöhemmin roomalaiset miehittivät linnoituksen. Ensimmäinen kirjallinen maininta Impingtonista on vuodelta 991, jolloin Byrthnothin herttua jätti kylän Elyn apotin hallittavaksi lähdettyään taistelemaan viikinkejä vastaan. Herttuan kuoltua Maldonin taistelussa Impingtonista tuli luostarin omaisuutta. Histonin kylän kyltissä on mies, joka pitää suurta kiveä päänsä päällä. Se viittaa 1800-luvulla kylässä eläneeseen Moses Carteriin, joka tunnetaan lempinimellä ”Histonin jättiläinen”. Hän tuli kuuluisaksi kannettuaan kiven rakennustyömaalta pubille, jonka edessä kyseinen kivi on vieläkin. == Lähteet == == Aiheesta muualla == Luokka:Asutut paikat Cambridgeshiressä Luokka:Englannin kylät Luokka:Englannin kunnat
Liar (Megadethin kappale)

Liar on thrash metal -yhtye Megadethin kappale, jonka ovat kirjoittaneet Dave Mustaine ja Dave Ellefson. Se on kolmas single yhtyeen kolmannelta studioalbumilta So Far, So Good... So What!, ja se julkaistiin 19. toukokuuta 1988. Kappaleen sanat käsittelevät yhtyeen entistä kitaristia, Chris Polandia. ==Kappaleet== * ==Kokoonpano== * Dave Mustaine - laulu, kitarat * Jeff Young - kitarat * Dave Ellefson - bassokitara, taustalaulu * Chuck Behler - rummut & lyömäsoittimet Luokka:Megadethin kappaleet Luokka:Vuoden 1988 kappaleet
Kaivajasammakko

Kaivajasammakko (Pelobates fuscus) elää yleisenä Keski-Euroopasta Länsi- Venäjälle ulottuvalla alueella dyyneillä, nummilla ja viljelyalueilla. Se kasvaa 4–8 cm pitkäksi. Kaivajasammakon pehmeän nahkan väritys vaihtelee luonnonvalkoisesta ruskeaan. Sen ominaishaju voi tuoda mieleen valkosipulin tuoksun. Lajin tunnusmerkki on päässä oleva kyhmy. Myös takajaloissa on vaaleat sarvimaiset kyhmyt, joilla kaivajasammakko kaivaa maata taaksepäin. Sammakko aktivoituu erityisesti sateella. Tuntiessaan itsensä uhatuksi kaivajasammakko kiljuu, pullistaa ruumiinsa ja nousee jaloilleen näyttääkseen mahdollisimman kookkaalta. Paritteluaikana koiras kutsuu naarasta veden alta. Naaras laskee munat veteen keväällä.O'Shea M. & Halliday T., Matelijat ja sammakkoeläimet, readme.fi & Dorling Kindersley 2009, 256 s. == Lähteet == == Aiheesta muualla == *ITIS: Pelobates fuscus Luokka:Sammakkoeläimet
Käyn uudelleen eiliseen

”Käyn uudelleen eiliseen” on Juha Vainion suomenkielinen käännös Engelbert Humperdinckin levyttämästä kappaleesta ”Les Bicyclettes de Belsize”. Kappaleen ensimmäinen ja tunnetuin esittäjä on Markku Aro, joka levytti kappaleen 24. lokakuuta 1968. Kappaleen suomalainen sovittaja on Paul Johansson. Kappale nousi Suomessa listaykköseksi. == Lähteet == Luokka:Markku Aron kappaleet Luokka:Vuoden 1968 kappaleet Luokka:Juha Vainion sanoittamat kappaleet Luokka:Suomalaiset käännöskappaleet
Mount Diablo

Mount Diablo on vuori Yhdysvalloissa Kalifornian osavaltiossa. Vuori sijaitsee San Franciscon lahden alueella, ja sen ylin huippu on yli kilometrin korkeudella maasta. Huippua ympäröi Mount Diablon puistoalue, jonka pinta-ala on noin 80 km². Vuoren huippu kohoaa jyrkästi sitä ympäröivästä tasaisesta maastosta. Alun perin Mont Diablo ja sen ympäristö olivat paikallisten miwok- intiaanien asuinaluetta. Espanjalaiset valtasivat alueen 1800-luvun alkupuolella, ja antoivat vuoristolle nimeksi Monte Del Diablo "Paholaisen tiheikkö". Englantilaiset kuulivat nimen väärin ja vuoriston nimi kääntyi nykymuotoonsa Mount Diablo (Paholaisen vuori). Mount Diablosta ja sen lähialueilta on löydetty useita tärkeitä mineraaleja ja kivilajeja sisältäen pohjoisessa elohopean, kuparin, sinooperin, diabaasin, sinisen liuskekiven ja travertiinin sekä idässä maakaasun ja raakaöljyn. ==Lähteet== Luokka:Kalifornian vuoret Luokka:Yhdysvaltain luonnonsuojelualueet
Arne Mattsson

Arne Mattsson (2. joulukuuta 1919 Uppsala, Ruotsi – 28. kesäkuuta 1995) oli ruotsalainen elokuvaohjaaja. Hänen merkittävin elokuvansa on vuonna 1951 valmistunut Hän tanssi kesän (), josta hän sai Kultainen karhu -palkinnon. == Valikoitu filmografia == * Hän tanssi kesän (1951) * Rakkauden leipä (1953) * Mannekäng i rött (1958) * Ajomies (1958) Luokka:Ruotsalaiset elokuvaohjaajat Luokka:Vuonna 1919 syntyneet Luokka:Vuonna 1995 kuolleet
Uneen aika vaipuu (kappale)

Uneen aika vaipuu on Kristian Jernströmin levyttämä ja Chrisse Johanssonin suomeksi kääntämä kappale Enrique Milianin säveltämästä kappaleesta Charly, joka on vuodelta 1973. Kappaleen ovat levyttäneet myös Kari Tapio, Juhani Markola, Fredi, Jukka Kuoppamäki ja Outi Lindgren. http://www.aanitearkisto.fi/firs2/kappale.php?Id=Uneen+aika+vaipuu == Kappaleet == ;A-puoli #Uneen aika vaipuu alkup. Charly, säv. Enrique Milian, Rafaél Gil, suom. san. Chrisse Johansson, sov. Raimo Henriksson) ;B-puoli #Eeva (alkup. Eva, säv. ja sov. Johnny Blomqvist, san. Chrisse Johansson) ==Lähteet== Luokka:Suomalaiset iskelmät Luokka:Vuoden 1973 kappaleet Luokka:Suomalaiset käännöskappaleet Luokka:Chrisse Johanssonin sanoittamat kappaleet
Annie Girardot

Annie Suzanne Girardot (25. lokakuuta 1931 Pariisi, Ranska – 28. helmikuuta 2011 Pariisi, RanskaL'actrie Annie Girardot est morte, Lemonde.fr.La comédienne Annie Girardot est décédée, leParisien.fr.« Annie Girardot est morte », 20minutes.fr.) oli ranskalainen näyttelijä, jonka merkittäviä rooleja olivat pääosat muun muassa elokuvissa Rocco ja hänen veljensä (1960), jonka ohjasi Luchino Visconti, ja Elää elääkseen (1967), jonka ohjasi Claude Lelouch, sekä sivuosa Michael Haneken Pianonopettajassa (2001). Hän näytteli yli 120 elokuvassa. Girardot aloitti uransa 1955 elokuvassa Treize à table. Uransa aikana hänet palkittiin useita kertoja. Hän sai 1956 Prix Suzanne Bianchettin, ja 1977 hän sai parhaan naisnäyttelijän César-palkinnon nimiroolista elokuvassa Naislääkärin päiväkirja. Venetsian elokuvajuhlilla hän sai parhaan naisnäyttelijän Coppa Volpi -palkinnon 1965 elokuvasta Kolme huonetta Manhattanilla. Jälleen 2002 hänet palkittiin Césarilla, nyt parhaan naissivuosan esittäjän palkinnolla roolistaan elokuvassa Pianonopettaja. Jälleen 2005 hän oli yhteistyössä Michael Haneken kanssa elokuvassa Kätketty. Luchino Viscontin elokuvassa Rocco ja hänen veljensä (1960) Girardot’lla oli Nadian rooli. Rocco ja hänen veljensä Simone (Renato Salvatori) taistelevat hänestä, ja lopulta Simone raiskaa hänet. Tosielämässä Girardot ja Simonen roolissa näytellyt Salvatori avioituivat 1962. Heillä on tytär Giulia. Hän muutti myöhemmin erilleen miehensä väkivaltaisuuden vuoksi mutta he eivät ottaneet virallista avioeroa. Myöhemmin hänen kumppaninsa oli ranskalainen rockmuusikko Bob Decout. Vahvojen naisten rooliensa vuoksi Girardot’ta on pidetty Ranskan feministisen liikkeen symbolina. ==Lähteet== ==Aiheesta muualla== Luokka:Ranskalaiset näyttelijät Luokka:Vuonna 1931 syntyneet Luokka:Vuonna 2011 kuolleet
Maan valo (tieteisromaani)

Maan valo () on Arthur C. Clarken vuonna 1955 ilmestynyt tieteisromaani. == Lähteet == == Aiheesta muualla == * Thomas M. Wagner: Earthlight. SF Reviews.net 2008. Luokka:Englantilaiset tieteisromaanit Luokka:Vuoden 1955 kirjat Luokka:Arthur C. Clarken teokset
Marsin aamunkoitto

Marsin aamunkoitto () on Arthur C. Clarken vuonna 1951 ilmestynyt tieteisromaani. == Lähteet == == Aiheesta muualla == * Thomas M. Wagner: The Sands of Mars. SF Reviews.net 2008. Luokka:Englantilaiset tieteisromaanit Luokka:Vuoden 1951 kirjat Luokka:Mars fiktiossa Luokka:Arthur C. Clarken teokset
Ikarus 452

Ikarus 452 oli jugoslavialainen kokeellinen suihkulentokone, jonka ensimmäinen lento tehtiin 24. heinäkuuta 1953. Prototyyppejä tehtiin kaksi kappaletta. Koneen suunnitteli Dragoljub Beslin. ==Spesifikaatio== * miehistö: ohjaaja * pituus 5,97 m * kärkiväli 5,25 m * korkeus 1,77 m * tyhjäpaino 1100 kg * voimalaite: 2 kpl Turboméca Palas 056A * suurin nopesu 780 km/h * toiminta- aika 1h 15 min ==Lähteet== * ==Aiheesta muualla== * Ikarus 452 (Specifications, photos...) * Ikarus 452 photo * Ikarus Ik-452-2 photo Luokka:Ikaruksen ilma-alukset Luokka:Jugoslavialaiset experimental-ilma- alukset Luokka:1950-luvun experimental-ilma-alukset
Sandara Park

Park Sandara (, s. ), tunnetaan paremmin artistinimellä Dara, on eteläkorealainen laulaja, tanssija, näyttelijä ja malli. Hänet tunnetaan parhaiten eteläkorealaisen 2NE1-yhtyeen jäsenenä. Hänen nuorempi veljensä, Park Sang-Hyun, paremmin tunnettu nimellä Cheondung, tunnetaan eteläkorealaisen MBLAQ-poikabändin entisenä jäsenenä. Vuonna 1995 Sandara ja hänen perheensä muutti Filippiineille. Ennen uraansa Koreassa, Dara sai julkisuutta Filippiineillä, missä hän myös julkaisi musiikkia ja esiintyi televisiossa sekä elokuvissa. Vuonna 2009 Dara julkaisi ensimmäisen korealaisen digitaalisen singlensä, "Kiss". == Ura == Sandara syntyi Busanissa, Etelä-Koreassa. Ollessaan 10-vuotias, hän muutti perheensä kanssa Filippiineille. Vuonna 2004, hän osallistui koulun ohella ABS-CBN-kanavan kykyjenetsintäkilpailuun, Star Circle Questiin. Dara sijoittui kisassa toiseksi saatuaan noin puoli miljoonaa tekstiviestiääntä. Dara esiintyi kilpailun jälkeen niin mainoksissa kuin televisiossakin. Hän näytteli elokuvassa Bcus Of U, joka julkaistiin vuonna 2004. Erilaisiin tv-sarjoihin ja -ohjelmiin lukeutui dokumentti My Name is Sandara Park (2004), jonka näki YG Entertainment levy-yhtiön johtaja ja perustaja Yang Hyun Suk. Dokumentin ansiosta elokuussa 2007 Park palasi perheinensä Etelä-Koreaan ja solmi sopimuksen YG Entertainmentin kanssa. YG Entertainment julkisti uuden, nelihenkisen tyttöbändin, debytoivan toukokuussa 2009. Yhtiön mukaan uusi bändi oli harjoitellut neljä vuotta ja bändin kappaleiden olevan 1TYM-yhtyeen Teddy Parkin ja Big Bangin G-Dragonin tuottamia. Bändin alkuperäinen nimi oli "21", mutta samannimisen laulajan johdosta bändi uudelleennimettiin 2NE1:ksi. Parkin lisäksi bändissä oli Park Bom, Gong Min-ji ja Lee Chae-Rin. Yhtye työskenteli yhdessä levy-yhtiön poikabändin Big Bangin kanssa levyttäessään kappaleen "Lollipop" joka menestyi välittömästi. 2NE1 debytoi SBS-kanavan The Music Trend-ohjelmassa 17. toukokuuta 2009 kappaleella "Fire". Yhtyeen ensimmäinen mini-albumi "2NE1" oli vuoden 2009 kolmanneksi myydyin albumi Etelä-Koreassa myytyään yli 100,000 kappaletta. Lyhyen tauon jälkeen yhtye palasi vuonna 2010 julkaistessaan ensimmäisen kokopitkän studioalbuminsa To Anyone, joka julkaistiin 9. syyskuuta 2010. Albumi menestyi erittäin hyvin ja myi yli 150,000 kopiota. == Lähteet == == Aiheesta muualla == * * Luokka:2NE1 Luokka:Eteläkorealaiset laulajat Luokka:Vuonna 1984 syntyneet Luokka:Elävät henkilöt
Immortal (EP)

Immortal on norjalaisen black metal -yhtye Immortalin EP-levy, joka on julkaistu lokakuussa 1991. Albumin kappaleet on julkaistu myöhemmin split- albumilla True Kings of Norway. ==Kappaleet== # # # ==Kokoonpano== * Abbath – bassokitara, laulu * Demonaz – kitara * Armagedda – rummut == Lähteet == ==Aiheesta muualla== * * Luokka:Vuoden 1991 EP:t Luokka:Immortalin albumit
Park Bom

Park Bom (; s. ) on eteläkorealainen pop-laulaja ja vuonna 2016 lopettaneen 2NE1-yhtyeen jäsen. Bom on syntynyt Etelä-Korean pääkaupungissa Soulissa mutta asui suuren osan nuoruudestaan Yhdysvalloissa. Vuonna 2009 Bom saavutti suuren suosion yhdessä tyttöryhmä 2NE1:n jäsenten kanssa. Tätä ennen hän oli esiintynyt yhdessä muiden YG Entertainmentin artistien kanssa. Bom on julkaissut kaksi soolokappaletta, "You and I" (2009) ja "Don't Cry" (2011). "You and I" saavutti Koreassa suurta suosiota ja pääsi ensimmäiselle sijalle Korean Gaon Chart -listalla, sekä voitti "Best Digital Single" -tittelin Mnet Asian Music Awardseissa vuonna 2010. Bom soittaa muun muassa selloa ja pianoa. == Lähteet == == Aiheesta muualla == * Luokka:2NE1 Luokka:Eteläkorealaiset laulajat Luokka:Vuonna 1984 syntyneet Luokka:Elävät henkilöt
Johann Jakob Froberger

Johann Jakob Froberger (1616-1667) oli saksalainen säveltäjä. Hän oli Girolamo Frescobaldin oppilas, ja toi saksalaiseen musiikkiin italialaisia ja ranskalaisia tyylivirikkeitä urku- ja klaveeriteoksillaan, kuten toccatoilla, canzonoilla ja ricercareilla. Hän toimi Wienissä ja Württembergissä. == Lähteet == Luokka:Saksalaiset säveltäjät Luokka:Barokkisäveltäjät Luokka:Vuonna 1616 syntyneet Luokka:Vuonna 1667 kuolleet
Tigana

Tigana on Guy Gavriel Kayn vuonna 1990 ilmestynyt fantasiaromaani. Teoksen on suomentanut Leena Peltonen. Suomennos ilmestyi kahdessa osassa Kariston kustantamana vuonna 2003. == Lähteet == * * == Aiheesta muualla == * Vesa Sisättö: Runollinen tarina kostosta. Helsingin sanomat 26.7.2003. Luokka:Fantasiaromaanit Luokka:Vuoden 1990 kirjat Luokka:Kanadalaiset romaanit
Listenable Records

Listenable Records on itsenäinen levy-yhtiö, joka sijaitsee Wimereuxissa, Ranskassa. Yhtiö on erikoistunut death metaliin. ==Yhtyeluettelo== *Abhorrence *Aborted *Abscess *Adagio *Amaran *Ancient *Angtoria *Anorexia Nervosa *Bloodjinn *Blind Dog *Cavus *Centurian *Crest of Darkness *Deranged *Destructor *Devilyn *Diabolique *Divine Rapture *Exhumed *Gardenian *General Surgery *Gojira *Grief of Emerald *Hacride *Hate *Horned God *Immolation *Incantation *Jigsore Terror *Koldborn *Kruger *Luciferion *Lyzanxia *MAHATMA *Marionette *Mors Principium Est *Mutant *Nail Within *Noctiferia *No Return *Non Human Level *Pale Forest *Reclusion *Scarve *Soilwork *Solace *Speed/Kill/Hate *Submission *Svart Crown *Sybreed *Symbyosis *Textures *The Amenta *The Eyes of a Traitor *The Legion (Band) *The Red Shore *Theory in Practice *Tyrant *Triumphator *Ultra Vomit *Vile *Waylander == Lähteet == Luokka:Ranskalaiset levy-yhtiöt Luokka:Death metal -levy-yhtiöt
Maximum Risk

Maximum Risk on vuonna 1996 ensi-iltansa saanut yhdysvaltalainen toimintaelokuva. Elokuvan on ohjannut Ringo Lam ja käsikirjoittanut Larry Ferguson. Pääosissa näyttelivät Jean-Claude Van Damme ja Natasha Henstridge. Taistelukohtausten koreografiasta vastasi Charlie Picerni. ==Juoni== Alain Moreau on ranskalainen poliisi, joka löytää itseään muistuttavan ruumiin. Pian hän saa kuulla ruumiin olleen hänen kaksoisveljensä Mikhail Suverov, josta äiti luopui rahaongelmien vuoksi veljesten ollessa vielä vauvoja. Moreau lähtee Ranskasta New Yorkiin selvittämään veljensä murhaa ja saa lopulta tietää, että veli oli tekemisissä Venäjän mafian kanssa. Hän tapaa veljensä tyttöystävän Alex Minettin, jonka kanssa hän yrittää yhdessä saada murhaajat selville. == Rooleissa == ==Suomessa== Suomessa elokuvan ensi-ilta pidettiin 2. toukokuuta 1997. Sittemmin elokuvaa on esitetty televisiossa neljästi. Jokaisella kerralla Maximum Risk on esitetty Nelosella, ensimmäisen kerran 6. helmikuuta 2002. Neljäs ja viimeisin esityskerta oli 31. tammikuuta 2009.Maximum Risk - Esitystiedot Elonet. Viitattu 2.3.2011 ==Lähteet== Luokka:Vuoden 1996 yhdysvaltalaiset elokuvat Luokka:Yhdysvaltalaiset toimintaelokuvat Luokka:Ringo Lamin ohjaamat elokuvat
Suomen Naisten Liikuntakasvatusliitto

Suomen Naisten Liikuntakasvatusliitto (SNLL) oli suomalainen naisten liikuntakasvatukseen keskittynyt järjestö, joka perustettiin vuonna 1896. Nyttemmin se on sulautunut Suomen Voimisteluliittoon. Naisten Liikuntakasvatusliitto Luokka:Naisten urheilu
Share Ilves

Share Ilves ry on Tampereen Ilveksen kannattajatukiyhdistys. Yhdistys on perustettu kesällä 2010. Yhdistyksen tavoitteena on hankkia omistusta ja päätösvaltaa Ilves-Hockey Oy:stä sekä tukea joukkueen ja organisaation toimintaa ja lisätä Ilveksen näkyvyyttä ja kannustusta. Vuonna 2013 Ilves Forever ry laukkautti toimintansa ja sen jäsenet sekä omaisuus siirrettiin Share Ilves ry:n omistukseen. Syyskuussa Share Ilves ry tiedotti omistavansa 1175 Ilves-Hockey Oy:n osaketta. ==Lähteet== *http://www.shareilves.fi (yhdistyksen omat kotisivut) Luokka:Tamperelaiset järjestöt Luokka:Tampereen Ilves (jääkiekko)
Necmettin Erbakan

Necmettin Erbakan (29. lokakuuta 1926 – 27. helmikuuta 2011Ayla Arbayak, Turkin islamismin isä haudattiin satojentuhansien saattaessa, Helsingin Sanomat 2.3.2011 s. B 4. Teksti Helsingin Sanomien Arkistossa (tilaajille).) oli turkkilainen poliitikko, Saadet-puolueen ('onnellisuus') johtaja ja poliittisen islamismin uranuurtaja Turkissa. Hän oli pääministerinä 1996–1997, mutta armeija syrjäytti hänet. Erbakan työskenteli 40 vuotta sen puolesta, että Turkkiin saataisiin islamismiin perustuva valtiojärjestelmä. Erbakan vastusti Turkin länsimaistumista ja liittymistä Euroopan unioniin. Hänen henkisiin oppilaisiinsa kuuluvat Turkin presidentti Recep Tayyip Erdoğan ja Abdullah Gül.Erbakan's legacy. What a prime minister’s funeral says about democracy and Islam. The Economist 3.3.2011. Viitattu 20.11.2016. Necmettin Erbakanin Kansallinen näkemys -liikkeen toiminta johti vuonna 1970 islamilaisen Kansallisen järjestyspuolueen perustamiseen. Vuonna 1987 Erbakanista tuli Hyvinvointipuolueen johtaja. ==Lähteet== Luokka:Turkin pääministerit Luokka:Vuonna 1926 syntyneet Luokka:Vuonna 2011 kuolleet
M-Fenyleenidiamiini

m-Fenyleenidiamiini (C6H8N2) on aromaattinen diamiini. Yhdistettä käytetään muun muassa väriaineiden ja polymeerien valmistuksessa. m-Fenyleenidiamiinista käytetään myös nimiä 1,3-diaminobentseeni, m-diaminobentseeni, 1,3-bentseenidiamiini, 3-aminoaniliini ja 1,3-fenyleenidiamiini. Yhdiste on o-fenyleenidiamiinin ja p-fenyleenidiamiinin isomeeri. ==Valmistus== m-Fenyleenidiamiinia valmistetaan nitraamalla bentseeniä, jolloin tuotteena muodostuu m-dinitrobentseeniä, joka voidaan pelkistää vedyttämällä m-fenyleenidiamiiniksi. Toinen tapa valmistaa tuotetta on pelkistää m-nitroaniliinia vedyn tai raudan avulla. Vedytys tehdään yleensä raney- nikkeli- tai palladiumkatalyytin avulla vesi- tai metanoliliuoksessa. Tuotteena voi muodostua myös m-fenyleenidiamiinin isomeereja, jotka erotetaan tislaamalla ja tuote kiteytetään. Robert W. Layer :Amines, Aromatic, Phenylenediamines, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 28.2.2011Robert A. Smiley: Phenylene- and Toluenediamines, Ullmann's Encyclopedia of Industrial Chemistry, John Wiley & Sons, New York, 2002 Teoksen verkkoversio Viitattu 28.2.2011 ==Käyttö== m-Fenyleenidiamiinia käytetään teollisuudessa erityisesti ruskeiden atsoväriaineiden valmistukseen. Suurin ja nopeimmin kasvava käyttö on kuitenkin polymeeriteollisuudessa. m-Fenyleenidiamiinista valmistetaan polyuretaanimuoveja ja polyamideja esimerkiksi hyvin palonkestävää aramidikuituihin kuuluvaa tuotetta saadaan m-fenyleenidiamiinin ja isoftaloyylikloridin välisellä reaktiolla. Yhdisteen käyttäminen epoksihartsien valmistuksessa lisää niiden kestävyysominaisuuksia korkeissa lämpötiloissa ja kemikaalinsietokykyä. Ainetta voidaan käyttää myös apuna vulkanoinnissa, valokuvien kehityksessä ja laboratoriokemikaalina. ==Myrkyllisyys== m-Fenyleenidiamiini on ärsyttävä ja myrkyllinen aine. Se voi aiheuttaa huonovointisuutta ja syanoosista johtuvaa ihon ja kynsien sinistymistä. Yhdisteen ei ole todettu olevan syöpää aiheuttava, mutta sen on todettu aiheuttavan mutaatioita bakteereille. ==Lähteet== Luokka:Amiinit Luokka:Aromaattiset yhdisteet
Dara

Dara voi tarkoittaa seuraavia: * Dara, roomalaisten rakentama linnoitus Mesopotamiassa, nykyisen Turkin alueella; siellä käytiin Daran taistelu vuonna 530 * Ali Dara (1915–1981), intialainen maahockeypelaaja * Enzo Dara (1938–2017), italialainen oopperalaulaja * Olu Dara (s. 1941), yhdysvaltalainen jazzmuusikko * Dara, Sandara Park (s. 1984), eteläkorealainen laulaja, tanssija, näyttelijä, televisiojuontaja, malli
Alex Gibney

thumb|Alex Gibney vuonna 2011. Alex Gibney on yhdysvaltalainen Oscar-palkittu dokumenttielokuvaohjaaja ja tuottaja. Gibneyn ohjauksia ovat muun muassa Enron: The Smartest Guys in the Room (Oscar-ehdokas dokumenttielokuvien sarjassa 2005), The Human Behavior Experiments (2006), Jimi Hendrix and the Blues (2001), Taxi to the Dark Side (vuoden 2007 dokumenttielokuva -Oscarin voittaja; myös osa Yleisradion Dokumenttiprojektin kolmasulottuvuus.fi- ohjelmistoa), Casino Jack and the United States of Money (2010) ja WikiLeaksin perustajasta Julian Assangesta kertova We Steal Secrets: The Story of WikiLeaks (2013)http://suomenkuvalehti.fi/blogit/kuvien-takaa/wikileaks- assange-ilmiriidassa-oscar-palkitun-dokumentaristin-kanssa-kenelta-menee- maine. Vuonna 2019 ilmestyi Gibneyn Elizabeth Holmesin Theranos- teknologiayhtiötä ja siihen liittyvää huijausta koskeva dokumenttielokuva The Inventor: Out for Blood in Silicon Valley. Gibney on indie-tuotantoyhtiön Jigsaw Productionsin johtaja. Hän on saanut Yale Film Studiesin palkinnon panoksestaan elokuvakulttuurille. Utne Reader -lehti sijoitti Gibneyn "25 Visionaries Who Are Changing Your World" -listalle vuonna 2010. Gibney kirjoittaa myös Huffington Postiin. == Ohjaukset == * The Ruling Classroom (1980) * Manufacturing Miracles (1988) * The Fifties (1997), mini-tv-sarja * AFI's 100 Years... 100 Movies: Love Crazy (1998) * The Sexual Century: Sexual Explorers (1999) * The Sexual Century: The Sexual Revolution (1999) * Jimi Hendrix and the Blues (2001) * Behind Those Eyes(2005) * Enron: The Smartest Guys in the Room (2005) * 3 Doors Down: Away from the Sun, Live from Houston, Texas (2005) * Time Piece (jakso "Empire of the Pushcarts") (2006) * The Human Behavior Experiments (2006) * Taksi pimeyteen (Taxi to the Dark Side, 2007)http://ohjelmat.yle.fi/dokumenttiprojekti/ohjelmisto/taksi_pimeyteen * Gonzo: The Life and Work of Dr. Hunter S. Thompson (2008) * Freakonomics (jakso-ohjaaja, 2010) * Casino Jack and the United States of Money(2010) * Client 9: The Rise and Fall of Eliot Spitzer (2010) * My Trip to Al Qaeda (2010) * Catching Hell (2011) * The Last Gladiators (2011) * Ja kirkko vaikeni (Mea Maxima Culpa: Silence in the House of God, 2012) * Park Avenue: Money, Power and the American Dream (2012) * We Steal Secrets: The Story of WikiLeaks (2013) * The Inventor: Out for Blood in Silicon Valley (2019) == Lähteet == == Aiheesta muualla == * * Luokka:Yhdysvaltalaiset dokumenttiohjaajat Luokka:Emmy-palkinnon voittajat Luokka:Oscar-palkinnon saajat Luokka:Syntymävuosi puuttuu Luokka:Elävät henkilöt
Alvaro Pardo

Alvaro Pardo (s. 1. marraskuuta 1952 Astorga, Espanja) on suomalainen elokuvaohjaaja, -leikkaaja ja -käsikirjoittaja. Hänen ohjauksensa Kiinalainen pähkinämies ja Kierrätyksen kuninkaat ovat osa Yleisradion Dokumenttiprojektin Kolmasulottuvuus.fi-ohjelmistoa. Luokka:Suomalaiset dokumenttiohjaajat Luokka:Vuonna 1952 syntyneet Luokka:Elävät henkilöt
Benjamin Oroza

Benjamin Oroza on suomalainen dokumenttiohjaaja, tuottaja ja muusikko. ==Aiheesta muualla== * * *http://tarinateltta.wordpress.com/tekijoista/ Luokka:Suomalaiset dokumenttiohjaajat Luokka:Suomalaiset muusikot Luokka:Syntymävuosi puuttuu Luokka:Elävät henkilöt
Naisten valheet

Naisten valheet () on Ljudmila Ulitskajan kaunokirjallinen teos, joka on ilmestynyt 2002. Sen on suomentanut Arja Pikkupeura ja julkaisut suomeksi 2011 Siltala. Teos koostuu kahdeksasta erillisestä luvusta, joita yhdistävät teemat kekseliäisyys, luovuus tai mytomania, analyysi ihmisen mielikuvituksen toiminnan käynnistäjästä. Ulitskaja myös käsittelee niitä mekanismeja, jotka ovat hänen oman työnsä taustalla.Elkost.com, Ulitskajan agentin sivusto . Ulitskaja on kertonut haastattelussa, että kirjan metafora on neotenia, joka ihmisestä puhuttaessa tarkoittaa lapsenomaista käytöstä, mutta on alkujaan biologinen termi. Hän vertaa ihmistä toukkaan, joka ei aikuistu mutta voi esimerkiksi lisääntyä. Ihmistoukka luulee olevansa aikuinen, haluaa vain kuluttaa, elää, syödä, ostaa, katsoa.Hakala, Pekka: Ihmiskunta vajosi toukka- astelle. Helsingin Sanomat 2.3.2011, s. C 2. Ulitskaja tutkii teoksessaan myytin mekanismia ja valehtelun sairaalloisuutta, mutta toteaa itse että ”tämä valheesta kertova kirja on totuudenmukaisempi kuin yksikään muu kirjoittamani kirja”. Tutkimuksellisuudestaan huolimatta teos on selvästi kaunokirjallinen romaani, perinteistä realistista kerrontaa.Huttunen, Tomi: Varokaa, kertoja valehtelee! Helsingin Sanomat 2.3.2011, s. C 2. Tarinoiden tapahtumaympäristö on Moskova lähiseutuineen, ajankohta 1980-luvulta 1990-luvulle. Päähenkilöksi nousee kuuntelija Ženja, joka päätyy Sveitsiin tekemään dokumenttia venäläisistä prostituoiduista. Teoksessa teemana on myös Venäjän kansallisuuksien moninaisuus, joiden yläpuolelle Ulitskaja nostaa oman juutalaisuutensa, ottamatta itse siihen kantaa. Helsingin Sanomissa kriitikko, dosentti Tomi Huttunen piti Arja Pikkupeuran suomennosta erinomaisena. ==Lähteet== Luokka:Venäläiset romaanit Luokka:Vuoden 2002 kirjat
Bettina Haasen

Bettina Haasen on saksalainen dokumenttielokuvaohjaaja ja tuottaja. Hänen ohjauksensa Hääseremonia (A Love Apart) on osa Yleisradion Dokumenttiprojektin kolmasulottuvuus.fi-ohjelmistoa). == Aiheesta muualla == http://www.bettinahaasen.com/ Luokka:Dokumenttiohjaajat Luokka:Saksalaiset elokuvaohjaajat Luokka:Syntymävuosi puuttuu Luokka:Elävät henkilöt
Christopher Sutton

Christopher ”Chris” Sutton (s. 10. syyskuuta 1984 Caringbah, Uusi Etelä-Wales) on australialainen maantiepyöräilijä, joka on kilpaillut myös ratapyöräilyssä. Sutton aloitti ammattilaisuransa Cofidis-tallissa 2006−2007. Seuraavat kaksi vuotta hän ajoi Garmin-Chipotle-joukkueessa. Kaudesta 2010 lähtien hän edusti Team Skyta uransa loppuun, vuoteen 2015. Hän voitti Kuurne−Bryssel−Kuurne- kilpailun 2011. Samana vuonna hän voitti Espanjan ympäriajossa 2. etapin. == Saavutuksia == Lähde: Cycling Archives ;2002 :Ratapyöräilyn junioreiden MM- kilpailut, hopeaa pariajossa ja joukkuetakaa-ajossa ;2004 :Pisteajon Australian-mestaruus ;2005 :Pariajon Australian-mestaruus :Maantieajon alle 23-v. Australian-mestaruus :GP Liberazione, alle 23-v. sarjan voitto ;2006 :GP Cholet - Pays de Loire, voitto ;2007 :Circuit Cycliste de la Sarthe, 5. etapin voitto :Châteauroux - Classic de l'Indre, voitto :Tour du Poitou-Charentes et de la Vienne, 1. etapin voitto ;2008 :Delta Tour Zeeland, kokonaiskilpailun voitto ;2009 :Britannian ympäriajo, kokonaiskilpailussa toinen, 1. etapin voitto :Herald Sun Tour, kokonaiskilpailussa toinen, 2., 3. ja 4. etapin voitto ;2010 :Tour Down Under, 6. etapin voitto :Brixia Tour, 3. etapin voitto ;2011 :Kuurne-Bryssel-Kuurne, voitto :Espanjan ympäriajo, 2. etapin voitto :Circuit Franco-Belge, 2. etapin voitto == Lähteet == Luokka:Australialaiset maantiepyöräilijät Luokka:Australialaiset ratapyöräilijät Luokka:Vuonna 1984 syntyneet Luokka:Elävät henkilöt
Matinlompolo

Matinlompolo on kylä Pellon kunnassa. Kylä sijaitsee samannimisen järven ympärillä 20 km Pellon kuntakeskuksesta itäänpäin. Matinlompolo on yksi Pellon kunnan järvikylistä. Kylän historiaa on selvittänyt Matinlompolon sukuseura. ==Aiheesta muualla== * Matinlompolon sukuseura ===Kirjallisuutta=== *Korteniemi, Tuomo (toim.): Kylät sydämissämme : Lankojärvi ja Matinlompolo. Pello : Väylä-yhtiöt : Lankojärvi-Matinlompolon kyläyhdistys, 2008. ISBN 978-952-5271-90-4. Luokka:Pellon kylät
A-ryhmä

A-ryhmä on FIAn luokka moottoriurheilussa käytettäville autoille. A-ryhmä oli seuraaja ryhmä 2 -luokitukselle, joka perustui "1B"-ryhmän sääntöihin, joka korvasi FIA:n ryhmä 1:n monissa maissa. A-ryhmän sääntöjen mukaan homologaatiota varten oli valmistettava vähintään homologaatiomallia, ja auton pitää perustua tuotantomalliin, jota on valmistettu vähintään . Aiemmassa B-ryhmässä vaadittiin vain 200 kappaletta homologaatiomallia, jotta se hyväksyttiin kilpailukäyttöön. Esimerkiksi Subaru Impreza WRX STi:tä on valmistettu 2 500 kpl ja koko Subaru Impreza -mallistoa 25 000 kpl. Vuoteen 1991 asti luokittelumäärä oli 5 000 kappaletta. Evolution-malleissa tämä luokitteluraja oli kuitenkin vain 500 kappaletta. A-ryhmän kilpa-auton ja tiekäyttöön tarkoitetun homologaatiomallin oli molempien käytettävä samoja koripaneeleita, samaa voimansiirtoa ja samaa moottorilohkoa. Karkeasti sanottuna tiekäyttöön tarkoitetussa homologaatiomallissa ei ollut turvakaaria kuten kilpa-autossa, mutta siinä oli mukana ilmastointi. A-ryhmään kuuluu 3 alaryhmää, jotka ovat yli 2,5 litran, 1,6–2,5 litran ja alle 1,6 litran moottoreilla varustetut autot. Autojen renkaiden leveys oli riippuvainen moottorin iskutilavuudesta.http://www.kosunenracing.com/ga.htmlhttp://www.autowiki.fi/index.php/A-ryhm%C3%A4 == Lähteet == == Aiheesta muualla == * FIA Group A Luokka:Ralliluokat Luokka:Vakioautoluokat
True Kings of Norway

True Kings of Norway on viiden norjalaisen black metal -yhtyeen Emperorin, Immortalin, Dimmu Borgirin, Ancientin ja Arcturusin kokoelma-albumi, jolle on koottu jokaisen yhtyeen varhaisilla 7"-singleillä. == Kappaleet == Emperor # # # Immortal # * # # Dimmu Borgir # * # # Ancient # * # Arcturus # * # == Aiheesta muualla == * * True Kings of Norway discogs.com -sivustolla Luokka:Dimmu Borgirin albumit Luokka:Emperorin albumit Luokka:Immortalin albumit Luokka:Arcturuksen albumit Luokka:Vuoden 2000 split-albumit Luokka:Vuoden 2000 kokoelma-albumit
Teemu Hirvilammi

Teemu Hirvilammi (15. marraskuuta 1955 Helsinki – 6. maaliskuuta 2015 Helsinki) oli suomalainen runoilija. Hirvilammi debytoi runoilijana vuonna 1977 omakustanteisella teoksellaan Aika tallaa torakat. Hänen ensimmäinen kustannettu runokokoelmansa Niille jotka dallaa sateessa ilmestyi vuonna 1981 WSOY:n kustantamana. Hänen viimeiseksi teoksekseen jäi vuonna 2008 ilmestynyt Vulkaaniset vuodet. Hirvilammilta ilmestyi yhteensä 14 teosta. Hirvilammen runokokoelma Pyramidipipo oli Runeberg-palkintoehdokkaana vuonna 2000. == Tuotanto == * * * * * * * * * * * * * * == Lähteet == ==Aiheesta muualla== * Luokka:Suomalaiset runoilijat Luokka:Vuonna 1955 syntyneet Luokka:Vuonna 2015 kuolleet
Tilinumero

Tilinumero on koodi, joka identifioi pankkitilin. Suomessa oli vuoteen 2010 asti käytössä kansallinen BBAN-tilinumerojärjestelmä. Kansainvälinen IBAN- tilinumerojärjestelmä on korvannut kansalliset tilinumerot. Suomalaiset BBAN- tilinumerot on mahdollista muuntaa IBAN-tilinumeroiksi sopivalla laskurilla, sillä IBAN-numero muodostetaan BBAN-numeron pohjalta. ==Suomalainen pankkitilin numero== Suomalaisen BBAN-tilinumeron rakenne on seuraava: `XXXXXX–ZZ…T` Tilinumeron ensimmäiset 1–3 numeroa tarkoittavat pankkia tai pankkiryhmää seuraavastiSuomalaiset rahalaitostunnukset ja BIC-koodit syyskuu 2024 : * 1 = Nordea (aiemmin Kansallis-Osake-Pankki) * 2 = Nordea (aiemmin Suomen Yhdyspankki) * 3: ** 31 = Handelsbanken ** 33 = Skandinaviska Enskilda Banken (SEB) ** 34 = Danske Bank ** 36 = S-Pankki (aiemmin Tapiola Pankki) ** 37 = DNB Bank ASA, Finland Branch ** 38 = Swedbank ** 39 = S-Pankki * 4: ** 400, 402, 403, 406–408, 410–412, 414–421, 423–432, 435–452, 454–464, 483–493, 495, 496 = Säästöpankit ja Oma Säästöpankki ** 405, 497 = Aktia Pankki ** 470–478 = POP Pankit ** 479 = Bonum Pankki * 5 = OP-ryhmä * 6 = Ålandsbanken * 7: ** 713 = Citibank ** 714 = Alisa Pankki ** 715 = Säästöpankkien Keskuspankki (aiemmin Itella Pankki) ** 717 = Bigbank, Finland Branch ** 797 = TrueLayer (Ireland) Ltd, Finland Branch ** 799 = Holvi * 8 = Danske Bank (aiemmin Postipankki) Tämän jäljessä ennen väliviivaa olevat numerot tarkoittavat pankin konttoria. Väliviivan jäljessä on asiakaskohtainen tilinumero. Esimerkiksi lainat alkavat yleensä omalla numerosarjallaan. Tilinumeron viimeinen merkki on Luhnin algoritmilla muodostettu tarkistusmerkki. == Lähteet == * === Viitteet === == Aiheesta muualla == *Pankkiselvitin Luokka:Pankkitoimi
Shahbaz Bhatti

Shahbaz Bhatti (9. syyskuuta 1968 Lahore, Punjab – 2. maaliskuuta 2011 Islamabad) oli pakistanilainen poliitikko. Hänen puolueensa oli Pakistanin kansanpuolue, jonka jäseneksi hän liittyi vuonna 2002. Bhatti toimi marraskuusta 2008 alkaen maansa vähemmistöministerinä, kunnes kuoli maaliskuussa 2011 salamurhan uhrina. Murhan järjestäjäksi ilmoittautui Pakistanin Taliban-liike. Bhatti, joka oli uskonnoltaan roomalaiskatolilainen, ja näin hallituksen ainoa kristitty ministeri, oli vaatinut pitkään muutoksia Pakistanin jumalanpilkkalakiin, jonka mukaan islamin tai profeetta Muhammadin pilkkaamisesta voidaan tuomita kuolemaan. Aiemmin samana vuonna oli murhattu samaa lakia arvostellut Punjabin maakunnan kuvernööri Salmaan Taseer. Ennen ministeriyttään Bhatti oli aloittanut aiemmin vuonna 2008 maansa parlamentin, Majlis-e-Shooran, alahuoneen jäsenenä. Bhatti oli perustamassa vuonna 1985 ihmisoikeusjärjestö APMAa (All Pakistan Minorities Alliance), jonka tavoitteena on valvoa ja suojella Pakistanin uskonnollisten vähemmistöjen oikeuksia. Hän toimi APMAn, kuten myös CLF-järjestön (Christian Liberation Front), johdossa. Bhatti palkittiin ihmisoikeustyöstään muun muassa Yhdysvaltain kansainvälisen uskonnollisen vapauden komission (USCIRF) mitalilla vuonna 2009. == Lähteet == Luokka:Pakistanilaiset poliitikot Luokka:Pakistanilaiset henkirikosten uhrit Luokka:Vuonna 1968 syntyneet Luokka:Vuonna 2011 kuolleet
John H. Hodgson

John H. Hodgson (24. syyskuuta 1913 Toronto – 8. tammikuuta 2011 Ottawa) oli kanadalainen historioitsija. Hodgson oli instituutin johtaja Syracuse Universityssä New Yorkissa. Hän oli spesialisti Venäjän kommunismitutkimuksessa, ja tutki varsinkin Pohjoismaiden kommunismia. Hänen kirjansa Communism in Finland lasketaan yhdeksi paremmiksi teoiksi Pohjolan poliittisesta historiasta. Hän on myös kirjoittanut teoksen Otto Ville Kuusisesta. == Teokset == * Communism in Finland (1967) * Escape to Russia (1974) == Aiheesta muualla == * Tubman funeral homes Luokka:Kanadalaiset historioitsijat Luokka:Vuonna 1913 syntyneet Luokka:Vuonna 2011 kuolleet
Anders Østergaard

Anders Østergaard on tanskalainen dokumenttielokuvaohjaaja ja käsikirjoittaja. Østergaardin elokuva Burma VJ (Burma VJ - Reporting From a Closed City) on osa Yleisradion Dokumenttiprojektin kolmasulottuvuus.fi-ohjelmistoa. == Aiheesta muualla == * http://burmavjmovie.com/ Luokka:Dokumenttiohjaajat Luokka:Tanskalaiset elokuvaohjaajat Luokka:Vuonna 1965 syntyneet Luokka:Elävät henkilöt
Christian Frei

Christian Frei (s. 1959) on sveitsiläinen elokuvaohjaaja. Hänen tunnetuimmat elokuvansa ovat Sotakuvaaja (War Photographer, 2001) ja The Giant Buddhas (2005). Sotakuvaaja on osa Yleisradion Dokumenttiprojektin kolmasulottuvuus.fi-ohjelmistoa sekä myös Docventuresin ohjelmistoa. == Aiheesta muualla == * * Luokka:Dokumenttiohjaajat Luokka:Sveitsiläiset elokuvaohjaajat Luokka:Vuonna 1959 syntyneet Luokka:Elävät henkilöt
Suomenlahden merivartiosto

Suomenlahden merivartiosto Vastuualue: Suomenlahti Kansainväliset rajanylityspaikat: Hanko, Suomenlinna, Haapasaari, Santio, Helsingin satama \- joista lentoasemia: Helsinki-Vantaa, Helsinki-Malmi, Helsinki-Hernesaari [Suljettu 2022] Suomenlahden merivartiosto () on Rajavartiolaitoksen hallintoyksikkö, joka vastaa rajavalvonnasta, rajatarkastuksista sekä meripelastuspalvelusta Uudenmaan ja Kymenlaakson maakuntien alueella sekä niiden edustan talousvyöhykkeellä. == Organisaatio == Suomenlahden merivartioston esikunta sijaitsee Helsingin Sörnäisissä. Vartiostolla oli 2021 kahdeksan merivartioasemaa ja yksi ulkovartiolaiva, VL Turva. Merivartioasemilla on käytössään 26 vartiovenettä, 2 ilmatyynyalusta ja 4 kelirikkokulkuneuvoa. Suomenlahden merivartiostoon kuuluu myös Helsingin rajatarkastusosasto, joka vastaa rajatarkastuksista ja rajavalvonnasta Helsingin lentoasemilla. Tämän lisäksi organisaatiossa toimivat vielä Rikostorjuntayksikkö, jonka vastuualueena on rikosten torjunta ja tutkinta, sekä Sataman rajatarkastusyksikkö. Sataman rajatarkastusyksikkö vastaa rajatarkastuksista ja rajavalvonnasta Suomenlahden alueen satamissa, päävastuualueenaan Helsingin satama. Organisaatioon kuuluu myös valmiusjoukkue, jonka tehtävänä on toimia sellaisissa vaativissa tehtävissä, joihin normaalin rajavartijan koulutus ja käytettävissä oleva välineistö eivät ole riittäviä. Tällaisia ovat esimerkiksi henkilönsuojaukseen, erityisen vaarallisen henkilön kiinniottoon ja terrorismin torjuntaan liittyvät tehtävät. ===Merivartioasemat=== Suomenlahden merivartiostolla on kahdeksan merivartioasemaa. Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasemat Merivartioasema maakunta kunta alue paikka partiovene rannikkovartiovene nopea vartiovene apuvene hydrokopteri ilmatyynyalus Haapasaaren merivartioasema Kymenlaakso Kotka Merivartioasemat - Rajavartiolaitos. Web Archive 2017. PV RV AV x 2 1 Suomenlahden rannikon öljyntorjuntavalmius. PDF. Hangon merivartioasema Uusimaa Hanko PV RV AV Helsingin merivartioasema Uusimaa Helsinki Suomenlinna PV-121 http://helsinki.meripelastus.fi/sites/default/files/2008_03.pdf RV NV AV IA Hurpun merivartioasema Kymenlaakso Virolahti RV NV Boomerang (katettu) AV Buster XXL Kotkan merivartioasema Kymenlaakso Kotka Porkkalan merivartioasema Uusimaa Kirkkonummi Porkkala PV-120 https://turvallisuustutkinta.fi/material/attachments/otkes/tutkintaselostukset/fi/vesiliikenneonnettomuuksientutkinta/2011/b22011m_tutkintaselostus/b22011m_tutkintaselostus.pdf RV NV AV Porvoon merivartioasema Uusimaa Porvoo Tolkkinen Tammisaaren merivartioasema Uusimaa Raasepori Tammisaari Glousholmin, Orrergundin, Pirttisaaren ja Jussarön merivartioasemat on lakkautettu. ===Johto=== Vartioston komentajana on 24. heinäkuuta 2024 alkaen komentaja Mikko Simola. Vuosina 2020 -2024 komentajana oli kommodori Risto Jääskeläinen ja vuosina 2015–2019 kommodori Tom Hanén. Komentajan apuna on apulaiskomentaja. == Lähteet == == Aiheesta muualla == * Suomenlahden merivartiosto . Raja.fi. *
Yhdystie 2111

Yhdystie 2111 on yhdystie, joka alkaa Euran Luvalahdesta, Seututien 204 risteyksestä ja päättyy Kepolaan, eli Köyliön keskustaan. Tie on noin 6 kilometriä pitkä. 2111 Luokka:Euran liikenne Luokka:Köyliön liikenne
Cosima Spender

Cosima Spender on brittiläinen, Italiassa syntynyt elokuvaohjaaja ja -tuottaja. Hänen ohjaamansa Malick Sidibé (Dolce Vita Africana, 2008) on osa Yleisradion Dokumenttiprojektin kolmasulottuvuus.fi-ohjelmistoa. Spender asuu Lontoossa aviomiehensä ja kahden lapsensa kanssa. ==Lähteet== Luokka:Dokumenttiohjaajat
Kopparberg (Ljusnarsberg)

Kopparberg on Ljusnarsbergin kunnan keskustaajama Ruotsissa Örebron läänissä, Västmanlandin maakunnassa. Taajamaan kuuluvaksi lasketaan myös läheinen Bångbron alue. Nimi Kopparberg (kuparivuori) juontaa juurensa alueen kuparilöytöihin 1600-luvulla; aikaisemmin alueesta käytettiin nimeä Lindesås finnmark. Vuonna 1634 nimeksi tuli ensin Nya Kopparberget (uusi kuparivuori) erotukseksi Falunin Stora Kopparbergetistä. Myöhemmin nimi lyhentyi nykyiseen muotoonsa. Taajamassa sijaitsee Ljusnarsbergin kirkko. Kopparbergissä on leimattu maailman toiseksi arvokkain postimerkki kolmen killingin keltainen vuonna 1857. ==Väestönkehitys== ==Lähteet== Luokka:Ruotsin kuntien keskustaajamat * Luokka:Ruotsin kauppalat
Laurie Gwen Shapiro

Laurie Gwen Shapiro on yhdysvaltalainen kirjailija ja elokuvantekijä. Hänen yhteistyössä veljensä David Shapiron kanssa tekemänsä Kannibaalitarina (Keep The River on Your Right: A Modern Cannibal Tale, 2001) on osa Yleisradion Dokumenttiprojektin kolmasulottuvuus.fi-ohjelmistoa. Kannibaalitarina on palkittu monilla elokuvafestivaaleilla: * Best Documentary Feature; Hamptons International Film Festival, 2000 * Special Jury Award; IDFA, International Documentary Festival Amsterdam, 2000 * Audience Award, Special Critics Award; Los Angeles Independent Film Festival, 2000 * Truer Than Fiction Award; IFP Independent Spirit Awards, 2001 * Best Documentary; Newport Beach Film Festival, 2001 ==Romaanit== *(1998) The Unexpected Salami (Algonquin Books) *(2004) The Anglophile (Red Dress Ink) *(2005) The Matzo Ball Heiress (Red Dress Ink) *(2006) Brand X: The Boyfriend Account (Random House) ==Elokuvat== *(1999) The McCourts of Limerick (Cinemax) (osatuottaja) *(2000) The McCourts of New York (Cinemax) (osatuottaja) *(2001) Kannibaalitarina (Keep The River on Your Right: A Modern Cannibal Tale) (IFC) (osatuottaja/osaohjaaja) *(2008) Finishing Heaven (HBO) (tuottaja) ==Näytelmät== *(2002) Inventing Color == Aiheesta muualla == * Laurie Gwen Shapiron virallinen kotisivu Luokka:Yhdysvaltalaiset elokuvaohjaajat Luokka:Syntymävuosi puuttuu Luokka:Elävät henkilöt